Røveriet skulle være sket den 10. marts i Aalborg. Her var den 79-årige mand på vej efter morgenbrød, da han bliver mødt af den 65-årige italienske mand, der tilbyder ham at købe nogle jakker. På trods af, at den 79-årige mand prøver at undslå sig, får den italienske mand den 79-årige ind i en bil, hvor to andre mænd befandt sig. Her bliver den 79-årige tilbudt at købe tre jakker for 4500 kroner. Den 79-årige mand afviser at købe jakkerne, men blev alligevel kørt til en pengeautomat, og får besked på at hæve beløbet som betaling for jakkerne. Den 65-årige italienske mand kørte derfra den 79-årige tilbage og efterlod ham med tre jakker, alle i forskellige størrelser, dårlig kvalitet og vurderet til en pris langt under 4500 kroner. Nægter sig skyldig Det lykkes Nordjyllands Politi, gennem videoovervågningsbilleder at spore bilen til et udlejningsfirma og derfra til den italienske mand. Ifølge Torben Kaufmann Sørensen fra Nordjyllands Politi, kan den italienske mand fængsles  for røveri, da der næsten ikke er forskel på et klassisk røveri, og hvad den 79-årige mand har været udsat for. - Salget af jakker er bare et forsøg på at få handlingen til at fremstå som noget andet end røveri. Forskellen på det her og et røveri er ikke ret stor. Den italienske mand har ikke fast bopæl i Danmark, han har adresse i England, hvilket også er grunden til varetægtsfængslingen. Manden nægter sig skyldig. Politiet eftersøger stadig de to andre mænd i bilen.

Opsummering:
En 65-årig italiensk mand er blevet varetægtsfængslet i fire uger for røveri i Aalborg. Han havde presset en 79-årig mand til at betale 4.500 kroner for nogle billige jakker, som den ældre mand ikke ønskede.